CELEX: 62007CA0198
Language: fi
Date: 2008-12-22 00:00:00
Title: Asia C-198/07 P: Yhteisöjen tuomioistuimen tuomio (neljäs jaosto) 22.12.2008 — Donal Gordon v. Euroopan yhteisöjen komissio (Muutoksenhaku — Urakehitystä koskeva kertomus — Kumoamiskanne — Oikeussuojan tarve — Täydellisesti ja pysyvästi työkyvytön virkamies)

21.2.2009   
            
            
               FI
            
            
               Euroopan unionin virallinen lehti
            
            
               C 44/10
            
         Yhteisöjen tuomioistuimen tuomio (neljäs jaosto) 22.12.2008 — Donal Gordon v. Euroopan yhteisöjen komissio
   (Asia C-198/07 P) (1)
   
   (Muutoksenhaku - Urakehitystä koskeva kertomus - Kumoamiskanne - Oikeussuojan tarve - Täydellisesti ja pysyvästi työkyvytön virkamies)
   (2009/C 44/16)
   Oikeudenkäyntikieli: englanti
   Asianosaiset
   
      Valittaja: Donal Gordon (edustajat: asianajajat J. Sambon, P.-P. Van Gehuchten ja Ph. Reyniers)
   
      Valittajan vastapuoli: Euroopan yhteisöjen komissio (asiamiehet: J. Currall ja H. Krämer)
   Oikeudenkäynnin kohde
   Valitus yhteisöjen ensimmäisen oikeusasteen tuomioistuimen (kolmas jaosto) asiassa T-175/04, Donal Gordon v. Euroopan yhteisöjen komissio, 7.2.2007 antamasta tuomiosta — Kanne, jolla vaaditaan kumottavaksi kantajan urakehitystä koskeva kertomus vuoden 2001–2002 arviointikierrokselle — Oikeussuojan tarve — Virkamies, joka on siirretty eläkkeelle pysyvän ja täydellisen työkyvyttömyyden perusteella riita-asiaa koskevan menettelyn kuluessa
   Tuomiolauselma
   
               1)
            
            
               Ensimmäisen oikeusasteen tuomioistuimen asiassa T-175/04, Gordon vastaan komissio, 7.2.2007 antama tuomio kumotaan niiltä osin kuin ensimmäisen oikeusasteen tuomioistuin on todennut, että lausunnon antaminen Gordonin nostamasta kumoamiskanteesta raukeaa.
            
         
               2)
            
            
               Valitus jätetään tutkimatta niiltä osin kuin siinä riitautetaan se, että mainitussa ensimmäisen oikeusasteen tuomioistuimen tuomiossa vahingonkorvausvaatimus on jätetty tutkimatta.
            
         
               3)
            
            
               Euroopan yhteisöjen komission 11.12.2003 tekemä päätös, jolla on hylätty Gordonin sellaisesta 28.4.2003 tehdystä päätöksestä tekemä valitus, jossa vahvistetaan Gordonista tehty, ajanjaksoa 1.7.2001–31.12.2002 koskeva urakehitystä koskeva kertomus, kumotaan.
            
         
               4)
            
            
               Euroopan yhteisöjen komissio velvoitetaan korvaamaan ne oikeudenkäyntikulut, joita Gordonille on aiheutunut Euroopan yhteisöjen tuomioistuimessa ja Euroopan yhteisöjen ensimmäisen oikeusasteen tuomioistuimessa.
            
         
      (1)  EUVL C 129, 9.6.2007.